2–4 Μαΐου| Μουσική Άνοιξη 2025
2025-05-02 12:00 - 2025-05-04 20:30 (Europe/Athens)
Η Π.Ε. Καστοριάς συνδιοργανώνει τη μεγάλη καλλιτεχνική συνάντηση Μουσικών Σχολείων «Μουσική Άνοιξη: Δοξάτος, Μουσικά Σύνολα στα Αρχοντικά της Καστοριάς»!
2–4 Μαΐου 2025Καστοριά – Συναυλίες σε ιστορικά αρχοντικά14 Μουσικά Σχολεία | 1000+ μαθητές & εκπαιδευτικοί | Εκπαιδευτικά workshops & masterclasses
Η δράση έχει την έγκριση του Ι.Ε.Π. – Υ.ΠΑΙ.Θ.Α. και τελεί υπό την αιγίδα της Δ.Δ.Ε. Καστοριάς.Με τη στήριξη της Ι.Μ. Καστοριάς, των Δήμων Καστοριάς & Άργους Ορεστικού, της Εφορείας Αρχαιοτήτων και της Π.Ε. Καστοριάς.
Ακολουθεί το αναλυτικό Πρόγραμμα του Φεστιβάλ
programme2025

08 Μαΐου| Δενδροφύτευση στο Άλσος Προφήτη Ηλία – Μαζί για το Περιβάλλον & την Κοινωνική Συνοχή!
2025-05-08 11:00 - 14:00 | Λόφος Προφήτη Ηλία Καστοριάς, Βουνό Καστοριάς, Καστοριά, Καστοριά, 52100, Ελλάδα
Μια ξεχωριστή δράση υλοποιείται στην Π.Ε. Καστοριάς με διπλό στόχο: την προστασία του φυσικού περιβάλλοντος και την ενίσχυση της αποδοχής & ένταξης όλων των μαθητών.
08 Μαΐου 2025 | Άλσος Προφήτη Ηλία, μετά την αλλαγή της ημερομηνίας λόγω βροχόπτωσης
Η Περιφερειακή Ενότητα Καστοριάς με ιδιαίτερη ευαισθησία συμμετέχει στη δράση δενδροφύτευσης που υλοποιείται με πρωτοβουλία των μαθητριών-μαθητών και εκπαιδευτικών του Ενιαίου Ειδικού Επαγγελματικού Γυμνασίου-Λυκείου Καστοριάς και αγκαλιάζουν και οι μαθητές των υπολοίπων σχολείων της περιοχής, αναδεικνύοντας τον διαρκή της ρόλο στην υποστήριξη πρωτοβουλιών που συνδυάζουν την περιβαλλοντική φροντίδα με την κοινωνική προσφορά. Η εν λόγω δράση εντάσσεται στο ευρύτερο πλαίσιο των ενεργειών της Π.Ε. Καστοριάς για την ενίσχυση της οικολογικής συνείδησης, της αειφορίας και της ενεργούς συμμετοχής της μαθητικής κοινότητας σε ζητήματα που αφορούν το κοινό μας μέλλον.
Η Περιφερειακή Ενότητα Καστοριάς στέκεται δίπλα στους μαθητές και εκπαιδευτικούς της περιοχής, καλλιεργώντας τις αξίες της αλληλεγγύης, της αποδοχής και της συμπερίληψης. Η συγκεκριμένη πρωτοβουλία δεν είναι απλώς μια περιβαλλοντική παρέμβαση, αλλά μια πράξη με βαθύ κοινωνικό μήνυμα: ότι η προστασία του περιβάλλοντος και η κοινωνική ένταξη οφείλουν να συμπορεύονται.

10–22 Μαΐου| Εκδηλώσεις Μνήμης για τη Γενοκτονία των Ελλήνων του Πόντου
2025-05-10 19:00 - 2025-05-22 13:00 | Καστοριά, Καστοριά, Greece
Η Περιφερειακή Ενότητα Καστοριάς συμμετέχει με σεβασμό και συνέπεια στις εκδηλώσεις μνήμης για τη Γενοκτονία των Ελλήνων του Πόντου, συμβάλλοντας στην ιστορική διατήρηση και ανάδειξη ενός από τα πιο τραγικά κεφάλαια του ελληνισμού. Μέσα από τη στήριξη και τη συνδιοργάνωση εκδηλώσεων τιμής, μνήμης και ενημέρωσης, η Π.Ε. Καστοριάς επιδιώκει όχι μόνο να τιμήσει τα θύματα της γενοκτονίας, αλλά και να καλλιεργήσει τη συλλογική μνήμη, τη γνώση και τον σεβασμό στις ρίζες, την ιστορία και την πολιτιστική ταυτότητα του Ποντιακού Ελληνισμού.
Οι εκδηλώσεις υλοποιούνται σε συνεργασία με τα Ποντιακά Σωματεία της περιοχής και τους Δήμους Καστοριάς, Άργους Ορεστικού και Νεστορίου.
Τιμούμε – Δεν Ξεχνούμε – Μεταδίδουμε τη Μνήμη.

Δείτε το Αναλυτικό Πρόγραμμα:

Μια ιδιαίτερη εκδήλωση στις 18 Μαϊου στο Πολιτιστικό Κέντρο Άργους Ορεστικού

11 Μαΐου| Παπαρρόδεια 2025, Εκδηλώσεις Μνήμης για τη Μάχη του Δισπηλιού.
2025-05-11 07:15 - 13:00 | Δισπηλιό Καστοριάς, Δισπηλιό
Ο Εκπολιτιστικός Σύλλογος Δισπηλιού για άλλη μια χρονιά διοργανώνει τις εκδηλώσεις τιμής και μνήμης “Παπαρρόδεια 2025” σε μια προσπάθεια ανάδειξης της Μάχης του Δισπηλιού, που έλαβε χώρα στις 15 Απριλίου 1941.
Η μάχη αυτή, καταγεγραμμένη στην επίτομη Ιστορία του Ελληνοϊταλικού και Ελληνογερμανικού Πολέμου από το ΓΕΣ/ΔΙΣ, αποτελεί τη μοναδική “εκ συναντήσεως” και “επί ανοικτού πεδίου” σύγκρουση του Ελληνογερμανικού πολέμου. Παρά την αριθμητική υπεροχή και τη δύναμη των γερμανικών δυνάμεων, η ηρωική αντίσταση των λίγων ελληνικών ταγμάτων κατάφερε να καθυστερήσει τη γερμανική προέλαση, σώζοντας κρίσιμο χρόνο για τον ελληνικό στρατό.
Ιδιαίτερη τιμή αποδίδεται στον Ταγματάρχη Πυροβολικού Ιωάννη Παπαρρόδου, ο οποίος έπεσε μαχόμενος στο Δισπηλιό, αρνούμενος να παραδοθεί, μαζί με δώδεκα πυροβολητές του. Η μνήμη τους παραμένει ζωντανή μέσα από τις προσπάθειες του Συλλόγου, τόσο με τις ετήσιες εκδηλώσεις τιμής, όσο και με τη συνεχή ιστορική τεκμηρίωση και προβολή της μάχης.
Η ανταπόκριση συγγενών του ήρωα Παπαρρόδου, αλλά και αρχών από τη γενέτειρά του, τη Λαμία, μαρτυρούν το πανελλήνιο ενδιαφέρον για την ανάδειξη του γεγονότος.
Η Π.Ε. Καστοριάς στέκεται αρωγός σε αυτή την προσπάθεια, αλλά και σε κάθε πρωτοβουλία που στοχεύει στην ανάδειξη της τοπικής και εθνικής ιστορικής κληρονομιάς.

11 Μαΐου| Γιορτή Μητέρας, Πνευματικό Κέντρο Πενταβρύσου
2025-05-11 18:30 - 20:30 | Πνευματικό Κέντρο Πενταβρύσου
O Πολιτιστικός Σύλλογος ¨Παπαδοπούλειος Βιβλιοθήκη Πενταβρύσου¨ πραγματοποιεί εκδήλωση για τη «Γιορτή της Μητέρας» στο Πνευματικό Κέντρο Πενταβρύσου, αναγνωρίζοντας τον καθοριστικό ρόλο της μητέρας στην οικογένεια, την κοινωνία και τη μετάδοση αξιών.Η μητέρα αποτελεί σύμβολο ανιδιοτελούς αγάπης, φροντίδας, θυσίας και δύναμης. Είναι αυτή που μεταλαμπαδεύει αξίες, διατηρεί τα ήθη και τα έθιμα, και διαμορφώνει τις επόμενες γενιές με στοργή και προσήλωση.
Η εκδήλωση αποτελεί φόρο τιμής σε όλες τις μητέρες και υπενθυμίζει τη διαχρονική συμβολή τους στη διατήρηση της κοινωνικής συνοχής και της πολιτιστικής μας ταυτότητας.

16-17-18 Μαΐου | 23ο Τουρνουά Ακαδημιών Ποδοσφαίρου-Γήπεδο Μεσοποταμίας
2025-05-16 15:30 - 2025-05-18 19:00 | Δημοτικό Γήπεδο Μεσοποταμίας
Ο Αθλητικός Σύλλογος Ελπίδες Μεσοποταμίας διοργανώνει το 23ο Τουρνουά Ακαδημιών Ποδοσφαίρου, το οποίο θα διεξαχθεί στο Δημοτικό Γήπεδο Μεσοποταμίας στις 16 – 17 – 18 Μαΐου.
Το τουρνουά συγκεντρώνει ομάδες από την Π.Ε. Καστοριάς αλλά και τη Δυτική Μακεδονία, όπως ο ΠΑΟΚ Γρεβενών, η Ακαδημία Σιάτιστας και ο Ατρόμητος Πτολεμαΐδας.
Η Π.Ε. Καστοριάς ενθαρρύνει τέτοιες πρωτοβουλίες που ενισχύουν τη νεανική συμμετοχή στον αθλητισμό και συμβάλλουν στην κοινωνική και σωματική καλλιέργεια των παιδιών και των νέων.
⚽ 23ο Τουρνουά Ακαδημιών Ποδοσφαίρου στη Μεσοποταμία!
Οι Μικροί αθλητές από όλη τη Δυτική Μακεδονία ενώνουν τις δυνάμεις τους μέσα από το παιχνίδι, τη συνεργασία και τη χαρά του αθλητισμού!

16-18 Μαΐου| Forum Υγείας στην Καστοριά
2025-05-16 19:00 - 2025-05-17 17:00 | Limneon Resort & Spa, Καστοριά, Greece
Η Περιφερειακή Ενότητα Καστοριάς συμμετέχει και στηρίζει το Forum Υγείας που διοργανώνει η Ελληνική Εταιρεία Μαστολογίας στην Καστοριά, από 16 έως 18 Μαΐου 2025, στο ξενοδοχείο Limneon Resort & Spa.
Στο Forum θα συμμετάσχουν διακεκριμένοι καθηγητές Ιατρικής του Πανεπιστημίου Αθηνών, ανάμεσά τους η Πρόεδρος της Ελληνικής Εταιρείας Μαστολογίας, χειρουργός–ογκολόγος, μαστολόγος και γυναικολόγος κα Λυδία-Ιωαννίδου Μουζάκα, και ο Πρόεδρος της Ελληνικής Εταιρείας Αναπαραγωγικής Ιατρικής, γυναικολόγος κ. Κωνσταντίνος Πάντος.

Στις 16 Μαΐου θα αναπτυχθούν σύγχρονα ιατρικά θέματα που αφορούν την ογκολογία, τη γυναικολογία, την αναπαραγωγική ιατρική, και τη γενικότερη φροντίδα υγείας της γυναίκας, αλλά και του άντρα.
Στις 17 Μαΐου, θα προσφερθεί δωρεάν ιατρικός έλεγχος σε γυναίκες που το επιθυμούν, από τις 09:30 πμ έως τις 05:00 μ.μ, κατόπιν συννενόησης.

Η εκδήλωση είναι ανοιχτή στο κοινό και αποτελεί μια σημαντική ευκαιρία ενημέρωσης, πρόληψης και επαφής με εξειδικευμένους επιστήμονες, προάγοντας την αξία της υγείας και της έγκαιρης διάγνωσης.
Η Π.Ε. Καστοριάς ενθαρρύνει τη συμμετοχή των πολιτών και στηρίζει ενεργά κάθε πρωτοβουλία που προάγει τη δημόσια υγεία και την ενημέρωση των πολιτών.
Πρόληψη, ενημέρωση, φροντίδα υγείας!
prosklisi_Forum-Ygeias

18 Μαΐου| Εκδήλωση Μνήμης για τη Γενοκτονία των Ποντίων στη Διποταμία
2025-05-18 08:00 - 17:00 | Διποταμία Καστοριάς, Διποταμία, Greece
Ο Πολιτιστικός Σύλλογος Διποταμίας «Ο Προφήτης Ηλίας» τιμά την Ημέρα Μνήμης της Γενοκτονίας των Ποντίων με εκδήλωση την Κυριακή 18 Μαΐου 2025, στην πλατεία του χωριού, μπροστά από το Μνημείο της Γενοκτονίας.
Ο ηθοποιός Τάκης Βαμβακίδης θα αφηγηθεί με συγκίνηση ιστορικά γεγονότα της τραγικής περιόδου, ενώ οι Παναγιώτης Θεοδωρίδης και Ειρήνη Σαχταρίδου θα ερμηνεύσουν τραγούδια που τιμούν τη μνήμη των θυμάτων, προσφέροντας μια μοναδική και βαθιά συναισθηματική εμπειρία στους παρευρισκόμενους.
Τιμούμε – Δεν Ξεχνούμε – Μεταδίδουμε τη Μνήμη!

19-23 Μαΐου| Υπαίθριες Πολιτιστικές Εκδηλώσεις στην Πτελέα
2025-05-19 20:00 - 2025-05-23 23:00 | Πτελέα Καστοριάς, Πτελέα, Greece
Ο Εκπολιτιστικός-Επιμορφωτικός Σύλλογος «Άγιος Νικόλαος» πραγματοποιεί υπαίθριες πολιτιστικές εκδηλώσεις από τις 19 έως 23 Μαΐου στην Πτελέα Καστοριάς.
Το πρόγραμμα περιλαμβάνει δράσεις περιβαλλοντικής ευαισθητοποίησης, λατρευτικές εκδηλώσεις, μουσικές βραδιές με παραδοσιακή και λαϊκή μουσική, καθώς και παρουσιάσεις χορευτικών συγκροτημάτων από την περιοχή μας και τη Δυτική Μακεδονία. Οι εκδηλώσεις θα κορυφωθούν με γλέντι για το κοινό.
Η Π.Ε. Καστοριάς ενισχύει σταθερά τις πολιτιστικές δράσεις που διατηρούν ζωντανή την παράδοση και ενώνουν τις τοπικές κοινωνίες.

20-21 Μαΐου| Υπαίθριες Πολιτιστικές Εκδηλώσεις στην Καλλιθέα
2025-05-20 20:30 - 2025-05-21 23:00 | Πλατεία Καλλιθέας, Καστοριά, Greece
Ο Εξωραϊστικός & Μορφωτικός Σύλλογος Καλλιθέας Καστοριάς, διοργανώνει γιορτή γνήσιας λαϊκής παράδοσης, στις 20 & 21 Μαΐου, στην πλατεία της Καλλιθέας, με αφορμή τον εορτασμό των Αγίων Κωνσταντίνου και Ελένης.
Οι εκδηλώσεις θα πλαισιωθούν από παραδοσιακή ορχήστρα και τοπικούς χορούς, αποτελώντας γιορτή για μικρούς και μεγάλους.
Η Π.Ε. Καστοριάς στηρίζει δράσεις που ενώνουν την τοπική κοινωνία και προωθούν τη διατήρηση της πολιτιστικής μας ταυτότητας, αναδεικνύοντας τα ήθη, τα έθιμα και την ιστορική συνέχεια του τόπου μας.

24 Μαΐου| Αγώνες Αγωνιστικής Αναρρίχησης!
2025-05-24 08:00 - 18:00 | Κλειστό Γυμναστήριο Νεστορίου, Νεστόριο, Greece
Ο Σύλλογος Ορεινών Δραστηριοτήτων Καστοριάς (ΣΟΔΚ) διοργανώνει Πανελλήνιο–Διασυλλογικό αγώνα Boulder Αγωνιστικής Αναρρίχησης, το Σάββατο 24 Μαΐου 2025, στο Κλειστό Γυμναστήριο Νεστορίου.
Συμμετέχουν 90-100 νεαροί αθλητές (7–15 ετών) από όλη την Ελλάδα σε μια γιορτή του αθλήματος που προάγει το ήθος, την πειθαρχία και τη φυσική άσκηση.
Η Περιφερειακή Ενότητα Καστοριάς στηρίζει έμπρακτα τη διοργάνωση, ενισχύοντας τη δυναμική του αθλητικού τουρισμού και την ανάπτυξη νέων.

24-25 Μαΐου| 6ο Τουρνουά Ακαδημιών Ποδοσφαίρου-Αθλητικό Κέντρο Νικολάου στη Λεύκη!
2025-05-24 09:00 - 2025-05-25 21:00 | Αθλητικό Κέντρο Λεύκη Καστοριάς, Λεύκη, Greece
Η Αθλητική Ένωση (Α.Ε.) Γραμμοχωριών διοργανώνει το 6ο Τουρνουά Ακαδημιών Ποδοσφαίρου, το οποίο θα διεξαχθεί στο Αθλητικό Κέντρο Νικολάου στη Λεύκη, από τις 24 έως τις 25 Μαΐου.
Ο θεσμός συγκεντρώνει ομάδες από την Π.Ε. Καστοριάς αλλά και από τη Δυτική Μακεδονία (ΕΠΣ Γρεβενών, ΕΠΣ Κοζάνης, ΕΠΣ Φλώρινας). Η Περιφερειακή Ενότητα Καστοριάς στηρίζει τέτοιες πρωτοβουλίες, που ενισχύουν τη νεανική συμμετοχή στον αθλητισμό, συμβάλλοντας στην κοινωνική και σωματική καλλιέργεια των παιδιών και των νέων.
Με την ενότητα και τη χαρά του παιχνιδιού, οι μικροί αθλητές ενώνουν τις δυνάμεις τους και δημιουργούν όμορφες στιγμές αθλητικής συνεργασίας και φιλίας!

29 Μαΐου –1 Ιουνίου| 12ο Baja Greece. Η Π.Ε. Καστοριάς στην καρδιά της δράσης!
2025-05-29 08:30 - 2025-06-01 21:00 | Πάρκο Εθνικής Αντίστασης, Άργος Ορεστικό, Άργος Ορεστικό, Greece
Η Περιφερειακή Ενότητα Καστοριάς, στο πλαίσιο της ενίσχυσης του αθλητισμού, του εναλλακτικού τουρισμού και της εξωστρέφειας της περιοχής, στηρίζει για ακόμη μια χρονιά έμπρακτα τη διεξαγωγή του 12ου Baja Greece, ενός σημαντικού διεθνούς αγώνα μηχανοκίνητου αθλητισμού, που αποτελεί μέρος του FIM Europe Baja Cup και του Πανελλήνιου Κυπέλλου Rally Raid – Baja.
To 12o Baja Greece προσμετρά στο Παγκόσμιο και Ευρωπαϊκό Κύπελλο Baja της Διεθνούς Ομοσπονδίας Αυτοκινήτου (FIA)
Ο αγώνας θα φιλοξενηθεί στην ευρύτερη περιοχή της Δυτικής Μακεδονίας, με επίκεντρο την πόλη του Άργους Ορεστικού, προσελκύοντας παγκόσμιες συμμετοχές. Πρόκειται για μια μοναδική διοργάνωση που συνδυάζει την αθλητική πρόκληση με το φυσικό κάλλος της περιοχής, αναδεικνύοντας τις δυνατότητες του τόπου μας ως ιδανικού προορισμού για δράσεις διεθνούς ενδιαφέροντος.
Αξίζει να αναφερθεί ότι φέτος για πρώτη χρονιά έχει διαμορφωθεί ειδικός χώρος, όπου οι θεατές θα μπορούν να παρακολουθήσουν σε γιγαντο-οθόνη τους αγώνες στο Σαλέ του Χιονοδρομικού Κέντρου Βίγλας- Πισοδερίου!
Η Π.Ε. Καστοριάς στηρίζει δράσεις όπως το Baja Greece, καθώς συνδέονται άμεσα με την τουριστική και οικονομική ανάπτυξη, την ενίσχυση του τοπικού χαρακτήρα και τη δημιουργία θετικών προοπτικών για την τοπική κοινωνία και τη νεολαία.
12ο Baja Greece- Ένας αγώνας δράσης, ταχύτητας και αδρεναλίνης έρχεται στην περιοχή!

Τελετή Έναρξης, 30 Μαΐου στις 20:00, Πάρκο Εθνικής Αντίστασης Άργος Ορεστικό
Τελετή Λήξης, 01 Ιουνίου στις 21:00, Πάρκο Εθνικής Αντίστασης Άργος Ορεστικό

Δείτε την Πρόσκληση στην Τελετή Έναρξης

2025-invitation-gre

Δείτε το Πρόγραμμα του Αγώνα

2025-programme-BAJA-GREECE

Δείτε την Πρόσκληση για το Σαλέ του Χιονοδρομικού Κέντρου Βίγλας- Πισοδερίου!

2025-invitation-pisoderi-gr

30 Μαΐου –1 Ιουνίου| 11ο Τουρνουά Παλαίμαχων Ποδοσφαιριστών!
2025-05-30 09:00 - 2025-06-01 17:00 | Δ.Α.Κ. Καστοριάς, Καστοριά, Greece
Οι Παλαίμαχοι Καστοριάς πρόκειται να πραγματοποιήσουν για ακόμη μια χρονιά το 11ο Τουρνουά Παλαίμαχων Ποδοσφαιριστών, που θα πραγματοποιηθεί από τις 30 Μαΐου έως και την 1η Ιουνίου 2025 στην Καστοριά.
Τη φετινή χρονιά αναμένονται περίπου 12 ομάδες παλαιμάχων από την Ελλάδα (Αθήνα, Πειραιά, Θεσσαλονίκη, Κέρκυρα, Σπάρτη), αλλά και το εξωτερικό (Μαρόκο, Κύπρο, Αλβανία, Αγγλία). Οι αγώνες θα φιλοξενηθούν στο Δημοτικό Αθλητικό Κέντρο Καστοριάς και σε επιλεγμένα γήπεδα της περιοχής.
Σκοπός της διοργάνωσης είναι η ανάδειξη του πολιτισμού που προάγει το ποδόσφαιρο στις μεγαλύτερες ηλικίες, συνδυάζοντας πάντοτε την φιλανθρωπική χροιά.
Παράλληλα με τους αγώνες, θα πραγματοποιηθούν πολιτιστικές δραστηριότητες όπως ξεναγήσεις στα αξιοθέατα της πόλης, αναδεικνύοντας τη σύνδεση αθλητισμού και πολιτισμού, αλλά και τη δυναμική της Καστοριάς ως πόλης-προορισμού διεθνών δράσεων.
Η Περιφερειακή Ενότητα Καστοριάς ενθαρρύνει δράσεις που ενισχύουν την άθληση, τη διαπολιτισμική επαφή, αλλά και την τουριστική προβολή του τόπου μας, προσφέροντας προστιθέμενη αξία στην τοπική κοινωνία και την οικονομία.

31 Μαΐου-01 Ιουνίου| Τουρνουά Ποδοσφαίρου στο Μαυροχώρι!
2025-05-31 09:00 - 2025-06-01 17:00 | Γήπεδο Μαυροχωρίου
Ο Α.Σ. Γράμμος Μαυροχώριου διοργανώνει για ακόμη μια χρονιά Τουρνουά Ποδοσφαίρου που θα πραγματοποιηθεί στο Γήπεδο Μαυροχωρίου από τις 31 Μαΐου έως και την 1η Ιουνίου 2025.
Στο τουρνουά συμμετέχουν ακαδημίες από την Π.Ε. Καστοριάς, καθώς και από άλλες περιοχές της Δυτικής Μακεδονίας όπως η Σιάτιστα και τα Γρεβενά, προσφέροντας στα παιδιά την ευκαιρία να γνωρίσουν, να παίξουν και να ανταλλάξουν εμπειρίες μέσα από το ποδόσφαιρο.
Η Περιφερειακή Ενότητα Καστοριάς στηρίζει τέτοιες αθλητικές δράσεις, που ενισχύουν τη νεανική συμμετοχή στον αθλητισμό, συμβάλλοντας στην κοινωνική ανάπτυξη, την ευγενή άμιλλα, την καλλιέργεια της συνεργασίας, αλλά και τη σωματική και ψυχική υγεία των παιδιών και των νέων.
Με επίκεντρο τη χαρά του παιχνιδιού, οι μικροί αθλητές ενώνουν τις δυνάμεις τους, καλλιεργούν τη φιλία και δημιουργούν όμορφες στιγμές αθλητικής συνεργασίας, προωθώντας την αξία του αθλητισμού στην τοπική κοινωνία.

06-09 Ιουνίου| Πολιτιστικές Εκδηλώσεις στην Λεύκη Καστοριάς.
2025-06-06 20:00 - 2025-06-09 23:00 | Λεύκη Καστοριάς, Λεύκη, Καστοριά, Greece
Ο Πολιτιστικός και Αθλητικός Σύλλογος Λεύκης «Η Αγία Τριάδα» προγραμματίζει την υλοποίηση τετραήμερου παραδοσιακού πανηγυριού, με αφορμή τον εορτασμό του Αγίου Πνεύματος, από τις 6 έως τις 9 Ιουνίου 2025, στον προαύλιο χώρο της εκκλησίας στη Λεύκη Καστοριάς.
Η Περιφερειακή Ενότητα Καστοριάς συμμετέχει και στηρίζει τις πολιτιστικές δράσεις που προάγουν την παράδοση, την κοινωνική συνοχή και την ενεργή συμμετοχή των πολιτών.

12 Ιουνίου| Η "ΜΥΗΣΙΣ" σε Μια Γιορτή Παράδοσης και Ανταλλαγής!
2025-06-12 20:00 - 23:30 | Πάρκο Ολυμπιακής Φλόγας Καστοριάς
Ο Όμιλος Πολιτιστικής Ανάπτυξης «ΜΥΗΣΙΣ» διοργανώνει μια ξεχωριστή εκδήλωση στις 12 Ιουνίου 2025, στο Πάρκο Ολυμπιακής Φλόγας Καστοριάς, με σκοπό την παρουσίαση της πολιτιστικής κληρονομιάς της Περιφερειακής Ενότητας Καστοριάς σε εκπροσώπους από τη Βουλγαρία.
Το πρόγραμμα περιλαμβάνει παρουσίαση τοπικών ηθών και εθίμων, γευσιγνωσία τοπικών προϊόντων, μουσικοχορευτική παράσταση από τον Όμιλο Πολιτιστικής Ανάπτυξης «ΜΥΗΣΙΣ» και τον Πολιτιστικό Οργανισμό του Δήμου Πέρνικ της Βουλγαρίας.
Η Π.Ε. Καστοριάς ενθαρρύνει τη συμμετοχή των πολιτών και στηρίζει την πολιτιστική συνεργασία και τις διεθνείς σχέσεις που ενισχύουν την προβολή και ανάπτυξη της περιοχής.

13-14ΙουνίουΙ Παραδοσιακό Πανηγύρι στο Νταηλάκη Καστοριάς
2025-06-13 20:00 - 2025-06-14 23:30 | Παιδική Χαρά στο Νταηλάκη Καστοριάς, Καστοριά, Greece
Ο Πολιτιστικός Σύλλογος Νταηλάκη Καστοριάς «Η ΠΡΟΟΔΟΣ», διοργανώσει διήμερο παραδοσιακό πανηγύρι,στις 13-14Ιουνίου , με αφορμή την εορτή των Αγίων Πάντων, που είναι ο ομώνυμος Ιερός Ναός της περιοχής.
Οι εκδηλώσεις θα γίνουν στο χώρο της παιδικής χαράς στο Νταηλάκη και θα πλαισιωθούν με ζωντανή παραδοσιακή μουσική.
Η Π.Ε. Καστοριάς στέκεται αρωγός στις πολιτιστικές δράσεις που διατηρούν ζωντανή την παράδοση και ενώνουν τις τοπικές κοινωνίες.

14-15 Ιουνίου| 2ο Πανελλήνιο Τουρνουά Ποδοσφαίρου στην Καστοριά!
2025-06-14 10:00 - 2025-06-15 18:00 | Δημοτικό Αθλητικό Κέντρο Καστοριάς, Καστοριά, Greece
Ο Αθλητικός Σύλλογος Καστοριάς 1980 είναι ένα ενεργό σωματείο, το οποίο αριθμεί 160 αθλητές και αθλήτριες και απασχολεί 8 προπονητές στα τμήματα ποδοσφαίρου και στίβου. Διαθέτει αγωνιστικά τμήματα που συμμετέχουν τόσο σε τοπικό όσο και σε πανελλήνιο επίπεδο.
Στις 14 και 15 Ιουνίου, στο ΔΑΚ Καστοριάς, ο σύλλογος θα διοργανώσει το 2ο Πανελλήνιο Τουρνουά Ακαδημιών Ποδοσφαίρου για παιδιά ηλικίας 5 έως 12 ετών, σε μια σημαντική προσπάθεια ανάδειξης του αθλητισμού στην περιοχή μας. Στο τουρνουά αναμένεται η συμμετοχή περίπου 500 μικρών αθλητών από 10 περίπου ομάδες απ’ όλη την Ελλάδα.
Η Περιφερειακή Ενότητα Καστοριάς στέκεται αρωγός σε αυτή τη σημαντική πρωτοβουλία, αναγνωρίζοντας τη σημασία του αθλητισμού για τη νεολαία και τη συμβολή τέτοιων δράσεων στην τουριστική, πολιτιστική και κοινωνική ανάδειξη της περιοχής.

14 Ιουνίου| 2ο Παιδικό Φεστιβάλ Ποντιακών Χορών στην Καστοριά!
2025-06-14 19:30 - 23:30 | Πάρκο Ολυμπιακής Φλόγας Καστοριάς
Ο Σύνδεσμος Ποντιακών Σωματείων Δυτικής Μακεδονίας και Ηπείρου διοργανώνει το 2ο Παιδικό Φεστιβάλ Ποντιακών Χορών, το οποίο θα πραγματοποιηθεί στις 14 Ιουνίου 2025, στο Πάρκο Ολυμπιακής Φλόγας στην Καστοριά.
Πρόκειται για μια δράση υψηλής συμβολικής και παιδαγωγικής αξίας, που δίνει τη δυνατότητα σε παιδικά και εφηβικά χορευτικά σχήματα να παρουσιάσουν χορούς και τραγούδια του Πόντου, συμβάλλοντας στη μετάδοση της πολιτιστικής ταυτότητας των Ποντίων στις νέες γενιές.
Μέσα από τη ζωντανή επαφή με τη μουσικοχορευτική παράδοση, οι νέοι μαθαίνουν να εκτιμούν τις ρίζες τους, να καλλιεργούν τον σεβασμό για την ιστορία, να ενισχύουν τη συλλογική μνήμη και να συμμετέχουν ενεργά σε πολιτιστικές δράσεις.
Η Π.Ε. Καστοριάς στηρίζει έμπρακτα αυτή την προσπάθεια, που για πρώτη φορά φιλοξενείται στην περιοχή μας, αναγνωρίζοντας τη σημασία της διατήρησης της άυλης πολιτιστικής μας κληρονομιάς.

14 Ιουνίου| Ομιλία για την Αιμοδοσία, Μουσείο Μακεδονικού Αγώνα Καστοριάς.
2025-06-14 20:00 - 23:00 | Αύλειος χώρος Μουσείου Μακεδονκού Αγώνα Καστοριάς, Πηχεών 2, Καστοριά 521 00, Καστοριά, Greece
Ο Σύλλογος Εθελοντών Αιμοδοτών Καστοριάς, στο πλαίσιο των δράσεών του για ενημέρωση, ευαισθητοποίηση και προσέλκυση νέων Εθελοντών Αιμοδοτών, διοργανώνει εκδήλωση με αφορμή την Παγκόσμια Ημέρα Εθελοντή Αιμοδότη, στις 14 Ιουνίου 2025 στην αυλή του Μουσείου Μακεδονικού Αγώνα Καστοριάς.
Η εκδήλωση έχει στόχο να προβάλλει τα ευαίσθητα κοινωνικά μηνύματα που σχετίζονται με την αξία του εθελοντισμού, της αλληλοϋποστήριξης και της προσφοράς στον συνάνθρωπο, προάγοντας την κοινωνική ευαισθησία και τη συμμετοχή της τοπικής κοινωνίας σε δράσεις αλληλεγγύης και υγείας.
Η δράση θα πλαισιωθεί με ζωντανή μουσική, δημιουργώντας μια γιορτινή και συμμετοχική ατμόσφαιρα, ενώ στο πλαίσιο της εκδήλωσης θα πραγματοποιηθούν βραβεύσεις εθελοντών αιμοδοτών για την πολύτιμη προσφορά τους.
Δώσε αίμα. Μοιράσου τη ζωή!

19-20 Ιουνίου| Φεστιβάλ Παραδοσιακών Χορών και Πολιτισμού στον χώρο της Εμποροπανήγυρης στη Μεσοποταμία.
2025-06-19 19:00 - 2025-06-20 23:30 | Στον χώρο της Εμποροπανήγυρης στη Μεσοποταμία, Μεσοποταμία, Greece
Ο Πολιτιστικός Σύλλογος Παραδοσιακών Μακεδονικών Χορών Μεσοποταμίας «Ο Άγιος Δημήτριος», διοργανώνει Φεστιβάλ Παραδοσιακών Χορών και Πολιτισμού, στις 19 & 20 Ιουνίου, στον χώρο της Εμποροπανήγυρης στη Μεσοποταμία.

Οι εκδηλώσεις θα πλαισιωθούν από παραδοσιακή ορχήστρα και τοπικούς χορούς, αποτελώντας γιορτή για μικρούς και μεγάλους. Παράλληλα, θα γίνει παρουσίαση παλιών φωτογραφιών και αντικειμένων που έχουν παραχωρηθεί από τα μέλη του Συλλόγου, τιμώντας την ιστορία και την πολιτιστική κληρονομιά του τόπου.
✨ Η Π.Ε. Καστοριάς στηρίζει δράσεις που ενώνουν την τοπική κοινωνία και προωθούν τη διατήρηση της πολιτιστικής μας ταυτότητας, αναδεικνύοντας τα ήθη, τα έθιμα και την ιστορική συνέχεια του τόπου μας.✨

20-21-22 Ιουνίου 2025 | Γιορτή Καστοριανού Ψαριού στην Πλατεία Αποζάρι
2025-06-20 12:00 - 2025-06-22 23:30 | Πλατεία Αποζάρι Καστοριάς, Καστοριά, Greece
Ο Πολιτιστικός Εξωραϊστικός Σύλλογος Καστοριάς «Το Αποζάρι» διοργανώνει την Γιορτή Καστοριανού Ψαριού που θα περιλαμβάνει μια σειρά από πολιτιστικές εκδηλώσεις στις 20, 21 και 22 Ιουνίου 2025 στην πλατεία Αποζάρι.

Οι εκδηλώσεις θα ξεκινήσουν:
Την Παρασκευή 20 Ιουνίου με δράσεις που θα επικεντρωθούν στη λίμνη και το περιβάλλον της, ενώ το βράδυ θα ακολουθήσει μουσική εκδήλωση με τον Ντίμτσιο Παναγιώτη και την ορχήστρα του.
Το Σάββατο 21 Ιουνίου οι δράσεις θα περιλαμβάνουν τηγάνισμα ψαριών από τη λίμνη, τα οποία θα διανεμηθούν δωρεάν στον κόσμο. Στη συνέχεια, θα ακολουθήσει μουσική βραδιά με το μουσικό σχήμα «Το Πεντάγραμο».
Την Κυριακή 22 Ιουνίου θα πραγματοποιηθεί διαγωνισμός ψαρέματος, με βραβεία και αναμνηστικά για τους νικητές.
Μέσα από αυτές τις πρωτοβουλίες, ενισχύεται η σημασία της λίμνης, του ψαρέματος και των τοπικών παραδόσεων.
✨Η Περιφερειακή Ενότητα Καστοριάς συμμετέχει και στηρίζει τις πολιτιστικές δράσεις που προάγουν την παράδοση, την κοινωνική συνοχή και την ενεργή συμμετοχή των πολιτών. ✨

20-22 Ιουνίου| "Λιμνωδία" Πανελλήνιο Μουσικό Χορωδιακό Φεστιβάλ στο Μαυροχώρι Καστοριάς
2025-06-20 20:00 - 2025-06-22 23:00 | Αυλή Γυμνασίου Μαυροχωρίου, Καστοριά, Μαυροχώρι Καστοριάς, Greece
Ο Πολιτιστικός Σύλλογος Καστοριάς «Βασίλειος Δόικος», για δεύτερη φορά, διοργανώνει το πανελλήνιο μουσικό χορωδιακό φεστιβάλ με τίτλο «Λιμνωδία», το οποίο θα πραγματοποιηθεί στις 20-21-22 Ιουνίου 2025, στην αυλή του Γυμνασίου Μαυροχωρίου Καστοριάς.
Το φεστιβάλ αναμένεται να φιλοξενήσει 22 παιδικές και νεανικές χορωδίες, μεταξύ των οποίων και χορωδίες Ατόμων με Αναπηρία, από διάφορα μέρη της Ελλάδας, συμπεριλαμβανομένων πόλεων όπως η Λαμία, Αλμυρός Βόλου, Άμφισσα, Λάρισσα, Ιτέα, Θήβα, Γερβενά, Κοζάνη, Μαλεσία, Έδεσσα, Μέγαρα και πολλές άλλες.
Αυτή η τριήμερη εκδήλωση θα περιλαμβάνει μουσικές παρουσιάσεις, όπου οι χορωδίες θα ερμηνεύσουν τραγούδια από το ελληνικό και διεθνές ρεπερτόριο, δημιουργώντας μια γιορτινή και εορταστική ατμόσφαιρα στην περιοχή.
Η Π.Ε. Καστοριάς στηρίζει και ενθαρρύνει τη διοργάνωση αυτής της ιδιαίτερα σημαντικής μουσικής γιορτής, που προάγει την τέχνη και την κοινωνική συμμετοχή, υπογραμμίζοντας την ένταξη των ατόμων με αναπηρία στον πολιτιστικό διάλογο.
Οι χορωδίες που συμμετέχουν, σύμφωνα με τα σημερινά δεδομένα:

Νιγρίτα Σερρών ενηλίκων
Λάρισα
Παιδική χορωδία Δήμου Λάρισας
Άργος Ορεστικό
Γρεβενά
Χορωδία ενηλίκων Ι.Μ.Γρεβενών
Μεσοποταμία Καστοριάς
Ιτέα (Φωκίδα)
Θεσσαλονίκη
Άμφισσα (Δήμος Δελφών)
Μαλεσίνα (Φθιώτιδας)
Τρίκαλα
Αλμυρός Βόλου
Καστοριά
Κιθαριστικό Σύνολο
Έδεσσα
Αγιά Λαρίσης
Κοζάνη
Φλώρινα Δημοτική Μπάντα και πολλές της Καστοριάς

23 Ιουνίου-09 Ιουλίου| Χριστοπούλεια 2025 στην Καστοριά
2025-06-23 19:00 - 2025-07-09 23:30 | Καστοριά, Καστοριά, Greece
Ο Πολιτιστικός Σύλλογος Καστοριάς «Αθανάσιος Χριστόπουλος» ανακοινώνει το πρόγραμμα των Χριστοπούλειων 2025, ενός θεσμού αφιερωμένου στην αναβίωση της παράδοσης αλλά και στην ανάδειξη σύγχρονων πολιτιστικών εκφράσεων. Το πρόγραμμα περιλαμβάνει μια πλούσια ποικιλία εκδηλώσεων με θέατρο, μουσική, χορό και εικαστικά, παρουσιάζοντας τη δυναμική του τοπικού πολιτιστικού γίγνεσθαι. Η Περιφερειακή Ενότητα Καστοριάς στέκεται για άλλη μια χρονιά αρωγός στην προσπάθεια του συλλόγου.

Πρόγραμμα Εκδηλώσεων «Χριστοπούλεια 2025»:

23 Ιουνίου 2025
Θέατρο Βουνού Καστοριάς
Παρουσίαση της θεατρικής παράστασης «Βάκχες» από το Μουσικό Σχολείο Καστοριάς.
Η παράσταση συμμετείχε με επιτυχία στο Νεανικό Φεστιβάλ Αρχαίου Θεάτρου Μεσσήνης.

30 Ιουνίου 2025
Αυλή Μουσείου Μακεδονικού Αγώνα
Παράσταση της Έντεχνης Χορωδίας «Καστοριανόν Άσμα»
Αφιέρωμα στον μεγάλο Έλληνα συνθέτη Μίμη Πλέσσα.

2 Ιουλίου 2025
Θέατρο Βουνού Καστοριάς
Παράσταση της Λαϊκορεμπέτικης Χορωδίας του συλλόγου
Αφιέρωμα στον Μίκη Θεοδωράκη, για τα 100 χρόνια από τη γέννησή του.

8 Ιουλίου 2025
Θέατρο Ολυμπιακής Φλόγας Κατοριάς
Παράσταση του Χορευτικού Τμήματος σε συνεργασία με το Παιδικό Θεατρικό Παιχνίδι
Θέμα: Η Αργοναυτική Εκστρατεία

9 Ιουλίου 2025
Πλατεία Παναγίας Κουμπελίδικης
Παράσταση της Παραδοσιακής Χορωδίας & του Χορευτικού Τμήματος
Μουσικό ταξίδι σε όλη την Ελλάδα.

Έκθεση Εικαστικών
Αρχοντικό Μπασάρα
Έκθεση έργων μαθητών του Τμήματος Εικαστικών του συλλόγου.
Διάρκεια έκθεσης και ώρες λειτουργίας θα ανακοινωθούν σύντομα.

28 Ιουνίου | Πολιτιστικές Εκδηλώσεις στους Λαχανόκηπους
2025-06-28 20:30 - 23:30 | Γηπέδο Λαχανοκήπων ΠΕ Καστοριάς
Ο Πολιτιστικός Σύλλογος Λαχανοκήπων διοργανώνει γιορτή γνήσιας λαϊκής παράδοσης στις 28 Ιουνίου 2025, στο χώρο του γηπέδου Λαχανοκήπων. Η εκδήλωση θα περιλαμβάνει ζωντανή παραδοσιακή μουσική και τοπικά χορευτικά συγκροτήματα, δημιουργώντας μια μοναδική γιορτή για μικρούς και μεγάλους. Στο τέλος, θα ακολουθήσει γλέντι με ακούσματα της γνήσιας λαϊκής παράδοσης του τόπου μας.

✨Η Π.Ε. Καστοριάς στηρίζει δράσεις που ενώνουν την τοπική κοινωνία και προωθούν τη διατήρηση της πολιτιστικής μας ταυτότητας, αναδεικνύοντας τα ήθη, τα έθιμα και την ιστορική συνέχεια του τόπου μας.✨

29 Ιουνίου| Εκδήλωση Κοτυλιωτών- Επιστροφή στις ρίζες!
2025-06-29 07:00 - 17:00 | Κοτύλη, Καστοριά, Κοτύλη, Greece
Ο Λαογραφικός -Εξωραϊστικός Σύλλογος Κοτυλιωτών «Ο Προφήτης Ηλίας», συνεχίζει την παράδοση που καθιέρωσε τα τελευταία χρόνια, τιμώντας τη μετακίνηση των κατοίκων της Παλιάς Κοτύλης στο νέο χωριό της Κοτύλης.
Φέτος, ο σύλλογος προγραμματίζει να διοργανώσει τη συγκεκριμένη εκδήλωση στις 29 Ιουνίου, με μια σειρά δράσεων, ώστε να δοθεί η δυνατότητα στους νεότερους να γνωρίσουν τον τόπο τους, ακούγοντας και μαθαίνοντας πληροφορίες από το παρελθόν τους. Οι εκδηλώσεις περιλαμβάνουν εκκλησιασμό στον Ι.Ν. Αγίου Γεωργίου Παλαιάς Κοτύλης, ομιλία-ιστορική αναφορά στη διαδρομή μετακίνησης, προσφορά παραδοσιακών τοπικών εδεσμάτων, παρουσίαση παραδοσιακών χορών, παρουσίαση επιτραπέζια μουσικής από καλλιτέχνες της περιoχής.

30 Ιουνίου- 01 Ιουλίου| Παραδοσιακό Πανηγύρι στο Κρανοχώρι
2025-06-30 08:00 - 2025-07-01 23:30 | Κρανοχώρι Καστοριάς, Κρανοχώρι, Greece
Ο Εκπολιτιστικός Εξωραϊστικός Σύλλογος Κρανοχωρίου «ΝΕΑ ΠΝΟΗ», τιμώντας την τοπική παράδοση και τους προστάτες του χωριού, διοργανώνει διήμερο παραδοσιακό πανηγύρι στις 30 Ιουνίου και 1 Ιουλίου 2025, με αφορμή τον εορτασμό των Αγίων Αναργύρων, στον προαύλιο χώρο του συλλόγου.
Οι εκδηλώσεις θα πλαισιωθούν με ζωντανή παραδοσιακή μουσική και παρουσιάσεις τοπικών χορευτικών συγκροτημάτων.
Η Π.Ε. Καστοριάς στέκεται αρωγός στις πολιτιστικές δράσεις που διατηρούν ζωντανή την παράδοση και ενώνουν τις τοπικές κοινωνίες.

04-05 Ιουλίου| Γιορτή Πατάτας στους Αμπελόκηπους!
2025-07-04 20:00 - 2025-07-05 23:30 | Αμπελόκηποι, Αμπελόκηποι Καστοριάς
Ο Πολιτιστικός Εξωραϊστικός Λαογραφικός Σύλλογος Αμπελοκήπων (Π.Ε.Λ.Σ.Α) σας προσκαλεί στη διήμερη Γιορτή Πατάτας, που θα πραγματοποιηθεί στους Αμπελόκηπους, στις 04 και 05 Ιουλίου 2025.
Ανακαλύψτε τη μαγεία της ζωντανής μουσικής και του χορού, μέσα από μια γιορτή αφιερωμένη στην πατάτα – τον “θησαυρό” της τοπικής γης!Γευτείτε μοναδικά εδέσματα από πατάτα από τοπικούς παραγωγούς.
Οι εκδηλώσεις περιλαμβάνουν:

Παρουσίαση και προβολή τοπικών προϊόντων με επίκεντρο την πατάτα
Παραδοσιακή μουσική με ζωντανά σχήματα
Παραστάσεις παραδοσιακών χορευτικών συγκροτημάτων

Ελάτε να στηρίξουμε την τοπική παραγωγή και να γιορτάσουμε όλοι μαζί με γεύσεις, μουσική και κέφι!
Ραντεβού στους Αμπελόκηπους!

05-06 Ιουλίου| 3η Έκθεση Ιστορικών Οχημάτων Καστοριάς
2025-07-05 10:30 - 2025-07-06 16:00 | Δημοτικός Χώρος Στάθμευσης (Λαϊκή Αγορά), Καστοριά, Καστοριά, Greece
Η Ομάδα Κλασικών Οχημάτων Καστοριάς (Ο.ΚΛ.Ο.Κ.), με τη στήριξη της Περιφερειακής Ενότητας Καστοριάς, διοργανώνει για τρίτη συνεχόμενη χρονιά την Έκθεση Ιστορικών Οχημάτων Καστοριάς, η οποία θα πραγματοποιηθεί το Σαββατοκύριακο 5-6 Ιουλίου 2025 στο δημοτικό χώρο στάθμευσης (Λαϊκή Αγορά) της πόλης.
Η έκθεση θα φιλοξενήσει ιστορικά οχήματα από διάφορες πόλεις της Ελλάδας, με συμμετοχές από συλλόγους και ιδιώτες που εκτιμούν και συντηρούν κλασικά και ιστορικά αυτοκίνητα. Η εκδήλωση αναμένεται να συγκεντρώσει το σύνολο σχεδόν των ιστορικών οχημάτων του Νομού, ενώ συμμετοχές από τη Βόρεια και Κεντρική Ελλάδα εκτιμώνται με βάση τη δυναμική του χώρου των κλασικών οχημάτων.
Με την αυξανόμενη δυναμική του κόσμου των κλασικών και ιστορικών οχημάτων και την ολοένα και μεγαλύτερη συμμετοχή στην Ελλάδα και το εξωτερικό, η έκθεση αποτελεί μια γιορτή για τους φίλους των αυτοκινήτων και της ιστορίας τους, ενισχύοντας ταυτόχρονα και τον τουρισμό της περιοχής.
